
Parlamentul European introduce, pe sest, controlul absolut al cetatenilor 


UE dé undé verde sistemelor de recunoastere facial 


Parlamentarii europeni vor vota, saptamana aceasta, Regulamentul privind 
inteligenta artificiala, in care au strecurat si amendamente privind sistemul de 
recunoastere faciala. Astfel, sistemul se va folosi la identificarea biometrica 
pentru recunoasterea automata a caracteristicilor umane fizice, fiziologice, 
comportamentale si psihologice. Totodata, se introduce si identificarea la 
distanta a persoanelor fizice. 

Dupa 
ce au incercat sa linisteasca opinia publica, prin asa-zise masuri de protectie impotriva 
incalcarii dreptului la viata privata si la intimitate de catre sistemele care utilizeaza 
inteligenta artificiala, europarlamentarii introduc, pe ultima suta de metri, anendamente 
halucinante. 


Astfel, potrivit unuia dintre amendamente introduse la proiectul de Regulament european 
privind utilizarea inteligentei artificiale, se va folosi identificarea biometrica pentru 
recunoasterea automata a caracteristicilor umane fizice, fiziologice, comportamentale si 
psihologice, cum ar fi fata, miscarea ochilor, expresiile faciale, forma corpului, vocea, 
vorbirea, mersul, postura, puls, tensiune arteriala, miros, apasdari de taste, reactii 
psihologice (furie, suferinta, durere etc.). 


Scopul va fi stabilirea identitatii unui individ prin compararea datelor biometrice ale acelei 
persoane cu datele biometrice stocate ale indivizilor intr-o baza de date, indiferent daca 
persoana si-a dat sau nu consimtamantul. Un alt amendament stabileste ca notiunea de 
clasificare biometrica este definita ca atribuirea persoanelor fizice la categorii specifice 
sau deducerea caracteristicilor si atributelor acestora, cum ar fi sexul, varsta, culoarea 
parului, culoarea ochilor, tatuajele, originea etnica sau sociala, sanatatea, starea mintala 
sau capacitatea fizica, comportamentul sau personalitatea, limba, religia sau apartenenta 
la o minoritate nationala sau orientarea sexuala sau politica pe baza datelor lor biometrice 
sau care pot fi deduse din astfel de date. 


Identificare la distanta 


Un al treilea amendament controversat introdus in proiectul de Regulament este definirea 
identificarii la distanta a persoanelor fizice ca fiind diferentierea sistemelor de identificare 
biometrica la distanta de sistemele individuale de verificare in apropiere, folosind mijloace 
de identificare biometrica, al caror singur scop este sa confirme daca o anumita persoana 
fizica care se prezinta pentru identificare este sau nu permisa, cum ar fi in pentru a 
obtine acces la un serviciu, un dispozitiv sau sediu. 


Fostul consilier in Parlamentul European, Marius Tudor, semnaleaza ca Regulamentul 
privind Inteligenta artificiala incalca articolul 16 din Tratatul privind Functionarea UE, care 
consacra dreptul la protectia persoanelor fizice in ceea ce priveste prelucrarea datelor cu 


caracter personal, dar si dreptul fundamental la protectia datelor cu caracter personal, 
protejat in special de Regulamentele (UE) 2016/679 si (UE) 2018/1725 si de Directivele 
2016/680, si 2002/58/CE. Acest act normativ incalca Directiva 2000/43/CE a Consiliului 
de punere in aplicare a principiului egalitatii de tratament intre persoane, indiferent de 
rasa sau origine etnica, precum si Directiva 2000/78/CE a Consiliului de stabilire a unui 
cadru general pentru egalitatea de tratament in munca. Mai mult, acest act contravene 
Tratatului privind Functionarea Uniunii Europene, care interzice discriminarea pe baza de 
nationalitate, apartenenta etnica, sex, varsta, statul social, caracteristici fizice, si 
principiilor fundamentale ale libertatii si egalitatii pe care s-au construit UE, prin 
clasificarea cetatenilor, folosind identificarea barometrica, in categorii specifice de 
populatie. 


"Aceasta lege limiteaza accesul la locul de munca si/sau in spatii private/publice prin 
utilizarea identificarii de la distanta, a cetatenilor. O lege care nu are ce cauta in legislatia 
europeana, cel putin, nu in aceasta forma, si care, totusi, se va implementa, facand mai 
mult rau decat bine”, a declarat Marius Tudor. 


Prevenirea criminalitatii 


Potrivit unui comunicat al Parlamentului European, inteligenta artificiala va urma sa fie 
utilizata mai mult in prevenirea criminalitatii si in sistemul de justitie penala. 


"Ea ar permite prelucrarea mai rapida a seturilor de date masive, evaluarea mai precisa a 
riscurilor de fuga ale detinutilor, iar infractiunile sau chiar atacurile teroriste ar putea fi 
anticipate si prevenite. Platformele online utilizeaza deja IA pentru a detecta si combate 
comportamentul online ilegal si necorespunzator. in domeniul militar, IA poate fi utilizata 
pentru strategii de aparare si atac in hacking si phishing sau pentru a viza sisteme vitale 
in razboiul cibernetic; avantajul principal al sistemelor de arme autonome este potentialul 
de a se implica intr-un conflict armat cu un risc redus de vatamare fizica”, se precizeaza 
in comunicatul Parlamentului European. Pe de alta parte, institutia recunoaste ca 
recurgerea pe scara tot mai mare la sistemele de IA este insotita si de potentiale riscuri. 

